АҞӘА, мшаԥы 5– Sputnik, Бадраҟ Аҩӡба. Аԥсны Адәныҟатәи аусқәа рминистрраҟны иаԥҵоу адипломатцәа ҿарацәа Рхеилак ахантәаҩы аамҭала инапынҵақәа назыгӡо Инар Ладариа Sputnik иазеиҭеиҳәеит МГИМО астудентцәеи аԥсуа дипломатцәа ҿарацәеи шеиԥылаз атәы.
"Москва имҩаԥысит МГИМО астудентцәеи ҳареи ҳаиԥылара, адискуссиатә клуб "ADUNEI Discussion Club" аҳәаақәа ирҭагӡаны. Аиԥылараҿы ҳара еиҭаҳҳәеит ҳхеилак аусура атәы. Хаҭала ҳалацәажәеит 2017 шықәса ажьырныҳәазы Шәача имҩаԥысуаз Адунеизегьтәа аҿари астудентцәеи рфестиваль ҳалахәреи 2018 шықәса хәажәкырамзазы имҩаԥысуаз "Урыстәыла –алшарақәа ртәыла" ҳалахәреи ртәы", — иҳәеит Аԥсны Адәныҟатәи аусқәа рминистрраҟны иаԥҵоу адипломатцәа ҿарацәа Рхеилак ахантәаҩы аамҭала инапынҵақәа назыгӡо Инар Ладариа.
Астудентцәа ракәзаргьы изԥылаз ирзеиҭарҳәеит раԥхьаҟатәи рыпланқәа ртәы.
"Сгәы иаанагоит астудентцәеи ҳареи ҳаинырра иҵоуроу, хра змоу усуп ҳәа. Аиԥыларақәа раан ҳаиҿцәажәоит, ҳгәаанагарақәа еибаҳҳәоит, ҳаибадыррақәа ҳарҭбаауеит", — иҳәеит Инар Ладариа.
Аԥсны Адәныҟатәи аусқәа рминистрраҟны иаԥҵоу адипломатцәа ҿарацәа Рхеилак ахантәаҩы аамҭала инапынҵақәа назыгӡо Инар Ладариа Sputnik иазеиҭеиҳәеит МГИМО астудентцәеи аԥсуа дипломатцәа ҿарацәеи шеиԥылаз атәы.